Thembeka Mnguni and Corlea Botha
A performance directed by Amy Jeptha
An extract from Heidi
An extract from Kristalvlakte
An extract from Stofrooi
Beste teaterontwerp- Francois Toerien en Kosie Smit, Heidi, KKNK
Beste vroulike byspeler- Nicole Holm, In ongenade, US Woordfees
Beste manlike byspeler- Dawid Minnaar, Die huis van Bernarda Alba, KKNK
Lewensbydrae tot musikale teater- Alvon Collison
Bloustoel Toekenning- Uitkampteater
Lewensbydrae as kunste-filantroop- Ton Vosloo
Beste prestasie in klassieke musiek- Erik Dippenaar en Stefan Temmingh, Corelli en Co., US Woordfees
Best nuutgeskepte Afrikaanse produksie- Nico Scheepers, Rooivalk, US Woordfees
Beste aktrise- Ilse Klink, Kristalvlakte, Suidoosterfees
Beste akteur- Stefan Erasmus, As, US Woordfees
Beste aanbieding- Rooivalk, US Woordfees
Gewildste fees- inniBos SA skolerugby ontnugtering vir Kiwi’s | Netwerk24
SA skolerugby ontnugtering vir Kiwi’s
Deur Wim Pretorius 28 Maart 2019 06:22
Nieu-Seelandse spanne het die skok van hul lewe gekry toe hulle in 2018 besef het op watter vlak Suid-Afrikaanse skolerugby is teenoor die res van die wêreld.
Só meen Waka Petera, hulpafrigter van Napier Boys’ High School, wat vanjaar vir die tweede keer saam die skool na Suid-Afrika gereis het om aan die Wêreld-skolerugbyfees te kom deelneem.
Napier Boys High van Nieu-Seeland se skrumskakel Angus Kilmister druk een van sy span se vyf onverdoelde drieë. Foto: Frans Lombard
Napier het Woensdag in ’n taai herontmoeting met Boland Landbou die knie met 25-30 gebuig.
In 2018 het hulle hul rieme lelik styf geloop teen die Bolanders toe hulle met 26-59 vasgeval het en met 37-42 deur Hoërskool Monument van Krugersdorp verloor het.
Petera meen dis die grootste skok wat sy span in baie jare gekry het.
“As ons nou terugkyk vermoed ek ons was ’n jaar te vroeg by die toernooi,” het Petera Woensdag aan Netwerk24 gesê.
“Ons was glad nie voorbereid vir hoe vinnig Suid-Afrikaanse skoolseuns rugby speel nie. Ons is in 2018 terug huis toe met ’n hele nuwe waardering vir Suid-Afrikaanse rugby.”
Ná afloop van die toernooi wat, in 2018 by die Hoër Jongenskool Paarl (Boishaai) gehou is, het Napier juis hul benadering van hoe hulle speel aangepas en is daarna as die naasbeste skolespan in Nieu-Seeland gekroon.
“Ons het ’n ander span hier as verlede jaar, maar verlede jaar se Wêreld-skolerugbyfees het ons wakker laat skrik en ook reg gekry vir ons eie liga in Nieu-Seeland, waar ons die jaar as die naasbeste skolespan in die land afgesluit het,” sê hy.
“Ons is op die oomblik die tweede beste span in ons land en die ervaring wat ons in Suid-Afrika opgedoen het, was deurslaggewend om dit te vermag.”
Die mooi ding van die sport is dat dit nie saak maak hoe groot jy is nie, dit maak nie saak van watter land jy kom nie, dit hang net af van of jy op die dag opdaag en die 110% gee wat vereis word.
Volgens Petera het hulle span ’n nuwe beleid wanneer dit by hul rugby kom.
“Ons praat beslis in Nieu-Seeland nou van dat ons nie net vinnig wil speel nie, maar ons wil Suid-Afrika-vinnig speel. Dis hoe ons elke wedstryd benader.
“Ons het dit alles terug na Nieu-Seeland geneem en was gretig om vanjaar terug te kom.”
Brendon Ratcliffe, hul hoofafrigter, is vriende met Heyneke Meyer en gevolglik het hulle betrokke geraak het.
Die Kiwi’s se monde hang steeds oop elke keer wat hulle in Suid-Afrika op die veld uitdraf en meen die veelsydigheid van al die spanne se spelers en die verskillende kulture is wat die toernooi ’n sukses sal maak.
“Die mooi ding van die sport is dat dit nie saak maak hoe groot jy is nie, dit maak nie saak van watter land jy kom nie, dit hang net af van of jy op die dag opdaag en die 110% gee wat vereis word,” sê Petera.
“Ons het beslis nie vanjaar al die pad Stellenbosch toe gereis om toeriste te wees nie. Ons is hier om ons eie vermoëns uit te daag en so ook Suid-Afrikaanse skolerugby.”
Napier sal Saterdag teen Paul Roos Gimnasium te staan kom.
Meer oor: Skolerugby | Boland Landbou | Wêreld-Skolerugbyfees
Boland Landbou swoeg vir sege oor Napier
Affies maak pasta van Italianers
Skolefees: SA spanne bult spiere
Hartpury lek lippe af vir Monnas, Gim